મીડિયા સાથેની વાતચીતમાં ઉદ્ધવ ઠાકરેએ આક્ષેપ કર્યો કે ભાજપ પૈસાના જોરે ચૂંટણી જીત્યું છે. ભાજપ કાર્યકર્તાઓ મતદાનના એક દિવસ અગાઉ પૈસા વેંચતા જોવા મળ્યા હોવાનો ઠાકરેએ આક્ષેપ કર્યો હતો. દરમિયાન ઈવીએમમાં આવેલી મુશ્કેલીનો ઉલ્લેખ કરતા ઠાકરેએ ચૂંટણી પંચ પર નિશાન સાધ્યું હતું અને જણાવ્યું કે ઈસી ભ્રષ્ટ થઈ ગયું છે અને આવી ભ્રષ્ટ સિસ્ટમ વિરુદ્ધ પણ કેસ દાખલ થવા જોઈએ. ઠાકરેએ જણાવ્યું કે, ‘જો ચૂંટણી પંચ કોઈ રાજકીય પાર્ટીની તરફેણમાં કામ કરે છે તો લોકશાહી પર ખતરો આવી શષકે છે. ચૂંટણી પંચના ભ્રષ્ટાચારને જોતા મારું સુચન છે કે ચૂંટણી કમિશ્નરની નિયુક્તીને બદલે તેમની પણ ચૂંટણી યોજાવી જોઈએ.’